Robin Williams (llenor)

Am bobl eraill o'r un enw gweler Robin Williams.

Roedd Robin Williams (y Parch R. O. G. Williams, 3 Medi 1923 – Rhagfyr 2003) yn bregethwr, yn gyflwynydd teledu ac yn awdur.

 Bywgraffiad 
Ganwyd Robert Owen Griffith Williams ym Mhenycaerau, Llŷn, a'i fagu yn Llanystumdwy. Ei fam oedd Anne Griffiths a'i dad oedd Jeremiah Williams. Un o'i frodyr oedd John Griffith Williams.

Fe'i haddysgwyd yng Ngholeg Prifysgol Gogledd Cymru Bangor, ac yng Ngholeg Diwinyddol yr Eglwys Bresbyteraidd yn Aberystwyth. Roedd yn aelod o Driawd y Coleg a oedd yn canu ar y rhaglen radio Noson lawen a gynhyrchwyd gan yr enwog Sam Jones.

Treuliodd gyfnodau yn weinidog yn Ninmael a Phenrhyndeudraeth. Ddechrau'r saithdegau gadawodd y weinidogaeth a symud i Ros-lan ger Cricieth, gan weithio ar ei liwt ei hun fel awdur a darlledwr. Bu ganddo golofn wythnosol yn Yr Herald Cymraeg.

Bu'n cyflwyno'r rhaglenni teledu crefyddol Dechrau Canu, Dechrau Canmol a Seiat Holi'r Naturiaethwyr ar S4C. Bu'n crwydro'r wlad gyda'i ddarlith enwog 'Y Tri Bob', sef Bob Owen, Croesor, Bob Lloyd (Llwyd o’r Bryn) a Bob Tai’r Felin.

Cyhoeddodd 14 cyfrol, gan gynnwys ysgrifau a llyfrau taith, a'i gyfrol enwocaf Y Tri Bob (Gwasg Gomer, 1970).

 Bywyd personol 
Priododd Doris Evans (1913-2010) yn Medi 1950 a cawsant ddau o blant. Bu farw ym Mangor yn 80 mlwydd oed.

Llyfryddiaeth
 Basged y Saer (1969)
 Y Tri Bob (1970)
 Wrthi (1971)
 Esgyrn Eira (1972)
 Blynyddoedd Gleision (1973)
 Mêl Gwyllt (1976)
 Cracio Concrit (1979)
 Lliw Haul (1980)
 Llongau'r Nos (1983)

Cyfeiriadau

Categori:Genedigaethau 1923
Categori:Marwolaethau 2003
Categori:Cyn-fyfyrwyr Prifysgol Bangor
Categori:Gweinidogion Presbyteraidd o Gymru
Categori:Cyflwynwyr teledu o Gymru
Categori:Llenorion taith yr 20fed ganrif o Gymru
Categori:Llenorion taith Cymraeg o Gymru
Categori:Pobl o Arfon